Čelákovice
Čelákovice (saksa keeles Czelakowitz, ka Tschelakowitz) on linn Tšehhis Kesk-Tšehhi maakonnas Praha-východi ringkonnas. Čelákovice asub Elbe (Labe) jõe vasakul kaldal, Praha kesklinnast ligikaudu 24 km idakirdes. Čelákovice paikneb merepinnast 184 meetri kõrgusel. Slaavlaste asula oli praeguse Čelákovice kohal juba varakeskajal. Hiljemalt 12. sajandil ehitati sinna väiksem puidust linnus. 1300. aasta paiku ehitati samale paigale kivist kindlus. Ürikutes on kuningalinna Čelákovicet esimest korda mainitud 1290. aastal.